

U skladu sa Pravilnikom za organizovanje početnog alpinističkog tečaja i ispita

Planinarskog saveza Srbije,

Alpinistički odsek "dr Rastko Stojanović" organizuje

**POČETNI LETNJI ALPINISTIČKI TEČAJ**

14. maj – 3. juni 2018.

Na tečaj se možete prijaviti **do 10. maja 2018.**godine:

* popunjavanjem [**online prijave**](https://form.jotformeu.com/60171535978362)
* lično - na sastanku AOBa, u prostorijama Odseka, Tadeuša Košćuška 70, svakog četvrtka od 20:30 časova.

**Teorijski deo obuke** održava se u prostorijama Alpinističkog odseka Beograda (2 do 3 puta nedeljno, od 18 do 20 časova) i obuhvata:

* letnja alpinistička oprema – vrste i upoznavanje (2 časa),
* čvorologija (2 časa),
* logistika uspona (2 časa),
* opasnosti u planini (2 časa),
* faktor pada (1 čas),
* šematski prikazi uspona (1 čas),
* prva pomoć (2 časa),
* istorijat, počeci nastanka planinarstva i alpinizma (1 čas),
* etika (1 čas).

**Praktičan deo obuke** odvija se navežbalištu u Beogradu (jedan vikend) i u Gornjačkoj klisuri ili na nekom drugom penjalištu (dva vikenda) i obuhvata:

* funkcionisanje naveze (2 časa),
* tehnika slobodnog penjanja (2 časa),
* postavljanje opreme (1 čas),
* osiguravališta (2 časa),
* spuštanje niz uže – abzajl (4 časa),
* praktično penjanje (8 časova),
* samospašavanje (4 časa),
* vežbe padova i dinamičkih udara – simulacija (5 časova),
* usponi u stenama do 200m visine – minimalno 2 smera (16 časova).

Za pohađanje početnog alpinističkog tečaja polaznik mora da ispunjava sledeće uslove:

- da je član planinarske organizacije,

- da je fizički i psihički zdrav,

- da ima navršenih 16 godina života (za polaznike od 16 do 18 godina starosti neophodna je pisana saglasnost roditelja).

AOB obezbeđuje svu potrebnu tehničku opremu i priručnik za teorijski deo obuke. Polaznici tečaja sami snose troškove prevoza i ishrane na terenu.

**Cena tečaja je:**

* **120 evra**,
* **za mlade do 21 godine starosti 90 evra**,
* **a za studente do 25 godina starosti 40 evra** (napomena: na sastanak prijavljenih potrebno je doneti studentski indeks na uvid; pod studentima se podrzumevaju oni koji su overili semestar).

Tečaj se može platiti u 2 rate, u dinarskoj protivvrednosti na dan uplate. Pored kursa, polaznici plaćaju dodatnih 20 evra za amortizaciju opreme i članarinu za tekuću godinu u Alpinističkom odseku Beograda koja im omogućava korišćenje opreme kluba po završenom kursu.

Sastanak svih prijavljenih je u **četvrtak, 10. maja, u 18 časova** u prostorijama Alpinističkog odseka Beograda, Tadeuša Košćuška 70.

**Maksimalan broj polaznika tečaja je 16 osoba. Odluku o prijemu na kurs i konačnom sastavu učesnika donose instruktori.**

Ispit iz teorijskog dela je 2 nedelje po završetku kursa, a praktični deo polaže se na nekom od vežbališta u Srbiji.

Za sva pitanja obratite se AOB-u na: aob@aob.org.rs.

**Za AOB / Vođa tečaja   
Alpinistički instruktor: Stevan Obradović**